mm, но не по-голямо от 4,0 mm, класирани понастоящем в код по КН ex 8102 96 00 и с произход от Китайската народна република, така че да обхване вноса на жици от молибден с 99,95 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, класирани понастоящем в код по КН ex 8102 96 00 (код по ТАРИК 8102960011), изпратен от Малайзия, независимо дали е деклариран с произход от Малайзия или не.
 2. Митата, чийто обхват се разширява с параграф 1, се събират върху вноса, изпратен от Малайзия, независимо дали е деклариран с произход от Малайзия или не, регистриран в съответствие с член 2 от Регламент (ЕС) No 477/2011 и член 13, параграф 3 и член 14, параграф 5 от Регламент (ЕО) No 1225/2009.
 3. Прилагат се действащите митнически разпоредби, освен ако не е предвидено друго.
 Член 2
 1. Исканията за освобождаване от мита, чийто обхват се разширява съгласно член 1, се изготвят в писмена форма на един от официалните езици на Съюза и трябва да бъдат подписани от лице, упълномощено да представлява структурата, поискала освобождаването. Искането трябва да бъде изпратено на следния адрес:
 European Commission
 Directorate-General for Trade
 Directorate H
 Office: N105 4/92
 1049 Bruxelles/Brussel
 BELGIQUE/BELGIË
 Факс: +32 2297 98 81
 Е-поща: TRADE-13-3-MOLYBDENUM@ec.europa.eu
 2. В съответствие с член 13, параграф 4 от Регламент (ЕО) No 1225/2009 и след консултация с консултативния комитет Комисията може да разреши с решение освобождаването на вноса, който не заобикаля антидъмпинговите мерки, наложени с Регламент за изпълнение (ЕС) No 511/2010, от митото, чийто обхват се разширява с член 1 от настоящия регламент.
 Член 3
 Прекратява се разследването, започнато с Регламент (ЕС) No 477/2011 относно възможното заобикаляне на антидъмпинговите мерки, наложени с Регламент за изпълнение (ЕС) No 511/2010 върху вноса на някои жици от молибден с произход от Китайската народна република, чрез вноса на някои жици от молибден, изпратен от Швейцария, независимо дали е деклариран с произход от Швейцария, или не.
 Член 4
 На митническите органи се разпорежда да прекратят режима на регистрация на вноса, въведен в съответствие с член 2 от Регламент (ЕС) No 477/2011.
 Член 5
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 9 януари 2012 година.
 За Съвета
 Председател
 N. WAMMEN
 (1) ОВ L 343, 22.12.2009 г., стр. 51.
 (2) ОВ L 150, 16.6.2010 г., стр. 17.
 (3) ОВ L 131, 18.5.2011 г., стр. 14.
 